โทจิมะอยากเป็นคาเมนไรเดอร์

***โทจิมะ ทันซาบุโร่อยากเป็นคาเมนไรเดอร์*** หรือ ***โทจิมะ ทันซาบุโร่ วะ คาเมนไรเดอร์ นิ นาริไต*** () เป็นชื่อมังงะของญี่ปุ่นที่เขียนและวาดภาพประกอบโดย โยคุซารุ ชิบาตะ โดยมีความร่วมมือจาก บริษัทโทเอ และ อิชิโนโมริโปรดักชัน ตีพิมพ์ลงในนิตยสารเซเน็งรายเดือน เก็กคังฮีโร่ส์ ของสำนักพิมพ์ฮีโร่ส์ ตั้งแต่เดือนพฤษภาคม พ.ศ. 2561 หลังจากนิตยสารยุติการตีพิมพ์ในเดือนตุลาคม พ.ศ. 2563 ได้ถูกย้ายไปเผยแพร่บนเว็บไซต์ คอมมิเพล็กซ์ (Comiplex) เมื่อเดือนพฤศจิกายนปีเดียวกัน

ต่อมาได้รับการดัดแปลงเป็นอนิเมะโทรทัศน์ที่ผลิตโดยไลเดนฟิล์ม ออกอากาศเมื่อเดือนตุลาคม ปี พ.ศ. 2568

## ตัวละคร
### กลุ่มผู้ต่อกรกับช็อคเกอร์
;โทจิมะ ทันซาบุโร่ (東島 丹三郎)
: 
:ชายวัย 40 ปี ผู้อยากเป็น คาเมนไรเดอร์ เขาชื่นชอบคาเมนไรเดอร์มาตั้งแต่เด็ก เมื่อย่างเข้าวัยผู้ใหญ่ก็เริ่มฝึกฝนร่างกายอย่างหนัก จนแข็งแกร่งถึงขั้นสู้กับหมีด้วยมือเปล่าได้ โดยหวังลึก ๆ ว่าสักวันจะมีพวกช็อกเกอร์นำตัวเขาไปผ่าตัดดัดแปลงจริง ๆ เขาจำใจต้องขายสินค้าคาเมนไรเดอร์ที่ตนเองสะสมมาทั้งชีวิต เมื่อตระหนักได้ว่าตนเองอาจต้องตายอย่างโดดเดี่ยว และของสะสมเหล่านั้นอาจกลายเป็นขยะ แต่แล้ววันหนึ่ง เมื่อมีกลุ่มโจรที่ใช้ชื่อว่า ช็อคเกอร์ ออกอาละวาดในงานอีเวนต์ที่เขาบังเอิญอยู่ด้วย ไฟในจิตใจของเขาก็ลุกโชนขึ้นมาอีกครั้ง โทจิมะตัดสินใจซื้อหน้ากาก คาเมนไรเดอร์ มาสวมใส่ และเข้าปะทะกับกลุ่มโจรจนเอาชนะมาได้ นับแต่วันนั้นเขาก็ตัดสินใจต่อสู้กับพวกอาชญากรภายใต้ชื่อ คาเมนไรเดอร์
:ครั้งแรกที่พบกัน โทจิมะถูกยูริโกะติงเรื่องที่เขาเป็นคาเมนไรเดอร์ โดยสวมแค่หน้ากากถูก ๆ ใบเดียว ไม่ลงทุนทำชุดคอสตูม แต่ด้วยพละกำลังมหาศาล และจิตวิญญาณไรเดอร์ที่ร้อนแรง เขาก็ได้รับการยอมรับจากกลุ่มเพื่อนในภายหลัง 
;โอคาดะ ยูริโกะ (岡田 ユリコ)
: 
:ครูสาววัย 24 ปี สอนอยู่ในระดับมัธยม ผู้อยากเป็น มนุษย์คลื่นไฟฟ้า ทัคเคิ่ล ปกติเธอจะมีบุคลิกสุขุม ใจเย็น และมีเหตุผล แต่เมื่อความเป็น ทัคเคิ่ล ของเธอจะตื่นขึ้น และกลายเป็นคนเลือดร้อนทันที ในอดีตยูริโกะเคยถูกพวกเด็กผู้ชายรังแก จนกระทั่งพ่อของเธอแนะนำให้รู้จัก คาเมนไรเดอร์ สตรองเกอร์ และ มนุษย์คลื่นไฟฟ้า ทัคเคิ่ล ทำให้เธอประทับใจใน คาเมนไรเดอร์ สตรองเกอร์ และโดยเฉพาะฮีโร่หญิงอย่าง มนุษย์คลื่นไฟฟ้า ทัคเคิ่ล ตั้งแต่นั้นเป็นต้นมา ยูริโกะตัดสินใจจะเป็น ทัคเคิ่ล และสืบทอดเจตนารมย์ต่อจาก มิซากิ ยูริโกะ  นอกจากนี้ยูริโกะยังผ่านการฝึกฝนร่างกาย และศิลปะการต่อสู้ จนมีฝีมือเยี่ยมยุทธ์ไม่แพ้ผู้ชาย เมื่อต้องการจะต่อสู้ ยูริโกะจะหยิบชุดทัคเคิ่ลเวอร์ชั่นของตนเองออกมาจากกระเป๋าเป้ และถอดเปลี่ยนเสื้อผ้าเดี๋ยวนั้นเลยโดยไม่แคร์คนรอบข้าง 
;ชิมามุระ มิตสึบะ (島村 三葉)
: 
:ผู้จัดการร้านแฟมิลี่เรสเตอรองวัย 27 ปี ผู้อยากเป็น ไรเดอร์แมน ในวัยเด็กมักถูกบังคับให้เป็นลูกไล่ของอิจิโยผู้พี่ เขาต้องต่อสู้กับพี่ชายเพื่อแย่งกันสวมบทเป็น คาเมนไรเดอร์ V3 แต่ก็แพ้และถูกอัดกลับมาทุกครั้ง พร้อมกับยัดเยียดบทไรเดอร์แมนให้ มิตสึบะทุ่มเทร่ำเรียนศิลปะการต่อสู้ต่าง ๆ จนเยี่ยมยุทธ์ เพื่อให้ตนเก่งพอไปสู้กับพี่ชายได้ แต่ก็ยังคงพ่ายแพ้อีกเช่นเคย และยังถูกอิจิโยทำร้ายจนแขนซ้ายหัก เพื่อให้คล้ายกับไรเดอร์แมน  ตั้งแต่นั้นมา มิตสึบะก็เริ่มเปิดใจให้บทไรเดอร์แมนทีละน้อย จนเขาเริ่มชอบไรเดอร์แมนอย่างจริงจัง และเชื่อว่า ไรเดอร์แมน คือคาเมนไรเดอร์ที่ร้อนแรงที่สุด ปัจจุบันหมั้นหมายอยู่กับยูคาริส
:มิตสึบะได้ทำหน้ากากไรเดอร์แมน พร้อมด้วยอาวุธ ไรเดอร์อาร์ม ที่เหมือนสมจริงสุด ๆ ขึ้นมาเองเช่นกัน ซึ่งเขาจะสวมมันเมื่อทำการต่อสู้
;ยูคาริส (ユカリス)
: 
:เด็กสาวพนักงานร้านแฟมิลี่เรสเตอรอง ฐานะที่แท้จริงของเธอคือทหารหญิงช็อกเกอร์ ที่ถูกมอบหมายมาให้กำจัดผู้ที่รู้เห็นความเคลื่อนไหวขององค์กร ทว่าเธอกลับตกหลุมรักมิตสึบะเข้าจริง ๆ จนได้คบหากันเป็นแฟน หลังจากเผยตัวและปะทะกับพวกโทจิมะแล้ว ประกอบกับมิตสึบะเอ่ยปากขอเธอแต่งงาน และได้กลายเป็นคู่หมั้นกันในที่สุด ยูคาริสก็ตัดสินใจหันมาร่วมมือด้วย แต่ขณะเดียวกันก็กลัวองค์กรจะส่งคนมากำจัดเธอเช่นกัน
;ชิมามุระ อิจิโย (島村 一葉)
: 
:ชายหนุ่มวัย 32 ปี ลูกชายคนโตของครอบครัวชิมามุระ ผู้เชื่อว่าตนเหมาะสมกับบทบาท คาเมนไรเดอร์ V3 มากกว่าใคร ๆ สำหรับเขาแล้ว V3 คือไรเดอร์ที่แข็งแกร่งที่สุด อิจิโยเชี่ยวชาญศิลปะการต่อสู้หลากหลายแขนง และยังมีพลังกายกับทักษะด้านกีฬามากกว่าคนทั่วไปอยู่พอสมควร เขาไม่สวมหน้ากากหรือชุดไรเดอร์ เพราะเชื่อว่าตนเป็น V3 จากจิตวิญญาณ ซึ่งความเชื่อมั่นแปลก ๆ ของอิจิโยนี่เอง ที่ทำให้เขามักเป็นไม้เบื่อไม้เมากับน้อง ๆ อย่าง มิตสึบะ และ ฟุทาบะ
;ชิมามุระ ฟุทาบะ (島村 二葉)
: 
:หญิงสาวเจ้าของร้านอิซากายะ ลูกคนกลางของครอบครัวชิมามุระ ซึ่งเป็นน้องสาวของอิจิโยและพี่สาวของมิตสึบะ บุคลิกเป็นสาวห้าว ชอบพูดจาโผงผางแต่จิตใจดี ในวัยเด็กเธอมีความหลังที่ไม่ดีกับอิจิโย เป็นเพราะอิจิโยชอบไปสวมบทเป็น V3 ต่อหน้าเธอและเพื่อน ๆ ทำให้เพื่อนของเธอเกิดกลัวจนตีตัวออกห่าง ฟุทาบะจึงกลายเป็นคนไม่มีเพื่อนไปโดยปริยาย ทำให้เธอโกรธแค้นและเกลียดอิจิโยเอามาก ๆ ที่ทำลายชีวิตวัยเด็กของเธอจนพังพินาศ 
:อนึ่งฟุทาบะเองก็มีทักษะด้านศิลปะป้องกันตัวเช่นเดียวกับพี่ชายและน้องชายของเธอ
;นากาโอะ ฮาจิโร่ (中尾 八郎)
: 
:ชายวัย 44 ปี เป็นยากูซ่าผู้เทิดทูนช็อกเกอร์ เขาคือหัวหน้าแก๊งผู้อยู่เบื้องหลังกลุ่มโจรช็อกเกอร์ปลอม ด้วยความที่ในวัยเด็กเขาเคยชื่นชอบ คาเมนไรเดอร์ แต่กลับต้องสูญเสียพ่อไปโดยไม่มีใครช่วยสักคนเดียว นากาโอะจึงเสื่อมศรัทธาในฝ่ายธรรมะ แล้วหันไปเชิดชูฝ่ายอธรรมแทน นั่นคือเหตุผลที่เขาตัดสินใจเข้าแก๊งค์เมื่อเติบโตเป็นผู้ใหญ่ แต่กระนั้นในใจลึก ๆ นากาโอะก็ยังมีความยุติธรรมอยู่ และไม่รังแกคนที่อ่อนแอกว่า ต่อมา นากาโอะได้พบกับมนุษย์แมงมุมจากช็อกเกอร์ จึงขอร้องให้นำตนไปผ่าตัดดัดแปลง และได้กลายเป็นทหารช็อกเกอร์สมใจอยาก
;โทระมาสเตอร์ (虎師匠) / ไอคาวะ มากิ (相川 摩季)
: 
:นักสู้หญิงผู้เป็นอาจารย์ของฟุทาบะ ปกติเธอจะสวมหน้ากากมวยปล้ำลายเสือสีชมพูเพื่อปิดบังใบหน้าที่แท้จริง ปัจจุบันเป็นนักมวยปล้ำอาชีพที่มีทักษะการต่อสู้ฉกาจฉกรรจ์เป็นอันดับต้น ๆ ของวงการ ฟุทาบะในวัยเด็กที่ต้องการจะเก่งขึ้นเพื่อเอาชนะอิจิโย ได้ไปขอฝากตัวเป็นลูกศิษย์และรับการฝึกสอนหฤโหดเกินเด็กจากโทระมาสเตอร์ แต่ฟุทาบะก็สามารถเอาชนะตนเองและพัฒนาฝีมือจนโทระมาสเตอร์เล็งเห็นแววและให้การยอมรับ
:ในอดีตมากิเคยเป็นเจ้าหน้าที่ตำรวจ แต่ต้องลาออกเพราะพลั้งมือสังหารผู้ต้องหาระหว่างการจับกุม หลังจากนั้นเธอก็ผันตัวมาเป็นนักมวยปล้ำอาชีพและต้องสวมหน้ากากปิดบังตัวตนตลอดเวลา เพราะถูกแก๊งยากูซ่าตามล่าตัว จากที่เธอบังเอิญสังหารสมาชิกของแก๊งในคดีดังกล่าว

### ช็อคเกอร์
;มนุษย์แมงมุม (蜘蛛男) / คุโมตะ ซู (雲田 巣)

:มนุษย์ดัดแปลงของช็อกเกอร์ มีลักษณะพิเศษของแมงมุม ปกติจะอำพรางตัวในสภาพชายหนุ่มผิวขาวหน้าตาซีดเซียวในสูทสีดำ ใช้นามแฝงว่า คุโมตะ ซู 
;มนุษย์ค้างคาว (蝙蝠男)
:มนุษย์ดัดแปลงของช็อกเกอร์ มีลักษณะพิเศษของค้างคาว เป็นฆาตกรผู้ลงมือสังหารปู่กับย่าของพี่น้องชิมามุระ
;ธันเดอร์ ไรโค (サンダー・ライコ)
: 
:อดีตนักมวยปล้ำหญิงที่ผันตัวไปเป็นสมาชิกช็อกเกอร์ มีพลังกายแข็งแกร่งมาก ทำหน้าที่สนับสนุน มนุษย์ค้างคาว และคอยกำจัดสมาชิกที่ทรยศต่อองค์กร

### ตัวละครอื่นๆ
;เหล่าลูกน้องของนากาโอะ (中尾の舎弟たち)
;อาซาโนะ มาซาโอะ (浅野マサオ)
;เอมิลี่ (エミリー)

## มังงะ
เขียนและวาดภาพโดย โยคุซารุ ชิบาตะ เริ่มตีพิมพ์ในนิตยสารมังงะเซเน็ง เก็กคังฮีโร่ส์ ของสำนักพิมพ์ฮีโร่ส์ เมื่อวันที่ 1 พฤษภาคม พ.ศ. 2561 หลังจากนิตยสารเก็กคังฮีโร่ส์ ตีพิมพ์ฉบับสุดท้ายเมื่อวันที่ 30 ตุลาคม พ.ศ. 2563 ได้ถูกย้ายไปเผยแพร่บนเว็บไซต์ คอมมิเพล็กซ์ (Comiplex) เมื่อเดือนพฤศจิกายนปีเดียวกัน อย่างไรก็ตามยังถูกรวบรวมเป็นฉบับทังโกบงอยู่เหมือนเดิม

## อนิเมะ
เมื่อวันที่ 7 มีนาคม พ.ศ. 2568 ได้มีประกาศผลงานการดัดแปลงเป็นอนิเมะ อำนวยการผลิตโดย Aniplex ต่อมามีการเปิดเผยว่าเป็นอนิมะชุดทางโทรทัศน์ที่ผลิตโดยไลเดนฟิล์มและกำกับโดย ทาคาฮิโระ อิเคะโซเอะ เขียนบทโดย โทโกะ มาชิดะ ออกแบบตัวละครโดย ซินดี้ เอช. ยามาอุจิ และประพันธ์ดนตรีประกอบโดย TeddyLoid อนิเมะออกอากาศเมื่อวันที่ 5 ตุลาคม พ.ศ. 2568 ออกอากาศทางช่องสถานีโทรทัศน์ดาวเทียมโตเกียวเอ็มเอ็กซ์

### รายชื่อตอน

## หมายเหตุ

## อ้างอิง

## แหล่งข้อมูลอื่น
*  
*  
* 
* 

หมวดหมู่:มาสค์ไรเดอร์
หมวดหมู่:มังงะที่ตีพิมพ์ในปี พ.ศ. 2561